OpenLLM-France/wikimedia huggingface dataset:
# Entoloma sepium

Entoloma sepium Entolomataceae familiako onddo espezie bat da. Egosi ondoren bere koko-intxaur usaina nabarmentzen da. Bere zapore meleka ezkutatzeko, beste espezie batzuekin nahastuta kontsumitzea gomendatzen da.
Sinonimoak: Agaricus prunarii, Entoloma clypeatum var. saepium, Agaricus clypeatus var. prunarii, Rhodophyllus clypeatus var. murinus, Rhodophyllus prunuloides, Rhodophyllus sepius.

## Deskribapena

Kapela: 3 eta 10 cm bitarteko diametrokoa, kanpai itxurakotik ganbil irregularrera, ia laua, itxura mehekoa baina sendoa, titi kamutsa, ertza ez oso haragitsua. Kapelaren azala leuna, ez oso distiratsua, zertxobait higrofanoa, ia zuria eguraldi lehorrean, geroago grisa edo marroi argia.
Orriak: Dekurrente samarrak, gaztetan zuriak eta arrosa kolorekoak espora-jalkinaren ondoren.
Orri dekurrenteak: Hanka ukitzeaz gain beherantz jarraitzen duten orriak.
Hanka: 10 eta 15 cm bitarteko garaierakoa, okerra, oinarrira loditua, zurixka, luzetarako fibrila gorrixkekin.
Haragia: Zuria, baina gorri bihurtzen da higadura edo intsektuen ziztaden ondoren. Zapore meleka du, usaina kokoarena edo zerbait irintsua.
Etimologia: Entoloma terminoa grekotik dator: ertza barrurantz biribildua. Sepium epitetoa berriz latinetik dator, sepia esan nahi duen “sepia” hitzetik. Bere koloreagatik.

## Jangarritasuna

Erdipurdiko jangarria.

### Nahasketa arriskua

Entoloma clypeatum delakoak, gris-horixka koloreko kapela du, higrofanoagoa, oina ez du hain fibrilosoa eta kalitate hobekoa da. Entoloma lividum-ek kolore argiagoa du, orriak isokin kolorekoak (ez arrosak), udazkenean ateratzen da eta toxikoa da. Entoloma niphoides, txikiagoa da eta irinaren usain gehiago du. Calocybe gambosa ere udaberrian ateratzen da.

## Sasoia eta lekua

Udaberrian, Soropildua, oina beste batzuei batua. Errosazeoen azpian: arana, elorri zuria …

### Banaketa eremua

Europa, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 279 or. ISBN 84-505-1806-7..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 217 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia..
* ↑ Entoloma sepium: GBIF—the Global Biodiversity Information Facility.

## Kanpo estekak

* Datuak: Q10671846
* Multimedia: Entoloma sepium / Q10671846
# Entoloma sericellum

Entoloma sericellum Entolomataceae familiako onddo espezie bat da. Haragi gutxi du eta ez du sukaldaritzarako balio.
Sinonimoak: Agaricus inodorus, Agaricus carneoalbus, Agaricus sericellus, Agaricus molluscus, Agaricus leucocarneus, Clitopilus carneoalbus, Agaricus sericellus var. lutescens, Entoloma sericellum var. lutescens, Eccilia carneoalba, Rhodophyllus sericellus, Rhodophyllus carneoalbus, Hyporrhodius sericellus, Leptonia sericella, Orcella carneoalba, Hyporrhodius carneoalbus, Entoloma sericellum var. decurrens, Leptonia sericella var. decurrens, Leptonia sericella var. lutescens, Eccilia sericella, Rhodophyllus kervernii, Alboleptonia sericella var. lutescens, Alboleptonia sericella.

## Deskribapena

Kapela: 2 cm arteko diametrokoa besterik ez, ganbiletik laura eta erdialdean pixka bat hondoratua, ertz inkurbatua eta izurtua. Ildaskatu gabeko azala, zetaduna, zuria (heltzean horixka).
Orriak: Zabal, eskotatuak, sabeldunak, zuriak (esporak eman ondoren izokin-arrosa kolorekoak).
Orri eskotatuak: Oinera iritsi baino lehentxeago eskote txiki bat duten orriak.
Hanka: Liraina, zilindrikoa, kapelaren kolorekoa.
Haragia: Urria, zuria. Usain gabea eta zapore gabea.
Etimologia: Entoloma grekotik dator; ertza barrurantz biribildua esan nahi du. Sericellum epitetoa, gazur, esan nahi duen "sérum" hitzetik dator edo zetazkoa, esan nahi duen "séricus" hitzetik. Hankak zetadun itxura duelako.

## Jangarritasuna

Interes gastronomikorik gabea.

### Nahasketa arriskua

Entoloma cephalotrichum delakoarekin nahas daiteke, hau goroldiotan hazten da. Entoloma sericeum espezieak izenean bakarrik du antza.

## Sasoia eta lekua

Neguan. Cistus ladanifer, erromeroa edo oteak dauden sastrakadietan. Sasiak ezkutuan eta babestuta gordetzen duelako oharkabean pasatzen da. Higrocybe txiki batzuen habitat bera du.

### Banaketa eremua

Kanada, Ameriketako Estatu Batuak, Puerto Rico, Guadalupe, Dominika, Guyana, Brasil Europa, Islandia, Errusia, Kazakhstan, Taiwan, Japonia, Australia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 188 or. ISBN 84-282-0865-4..
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ Entoloma sericellum: GBIF—the Global Biodiversity Information Facility.

## Kanpo estekak

* Datuak: Q4038106
* Multimedia: Entoloma sericellum / Q4038106
# Entoloma sericeum

Entoloma sericeum Entolomataceae familiako onddo espezie bat da. Ondorio toxikoak eragiten ditu, baina arinak izan ohi dira.
Sinonimoak: Agaricus fuligineus, Agaricus mammosus var. crenatus, Agaricus persoonianus, Agaricus bulbigenus, Rhodophyllus sericeus, Entoloma bulbigenum, Entoloma sericiceps, Rhodophyllus sericeus var. nolaniformis, Acurtis sericeus, Nolanea sericea, Entoloma sericeum f. nolaniformis.

## Deskribapena

Kapela: 2 eta 7 cm bitarteko diametrokoa, konikotik ganbil laura, gaztetan inbolutua, zuzena helduaroan eta izurtua zahartzean. Azala oso higrofanoa, hezetasunean ildaskatua gardentasunagatik, zetaduna eta distiratsua lehorrean. Marroi txokolate kolorekoa, arre-gorrixka edo arre-grisa, ilunagoa erdirantz.
Orriak: Sarritan adnatuak, estu samar, arre zurbilak gaztetan, eta gero arre-arrosak eta arre-gorrixkak bihurtzen dira.
Hanka: 2,5 eta 7,5 cm bitarteko garaierakoa, luzetarako zilarreztatutako zuntzez ildaskatua, kapela baino kolore argixeagoa, goialdea pruinaduna, oinarria loditua eta tomentu zurixkarekin.
Haragia: Kolore berekoa, irinaren usain eta zaporearekin.
Etimologia: Entoloma hitza grekotik dator; ertza barrurantz biribildua esan nahi du. Sericeum epitetoa, latinetik dator, zeta, esan nahi duen "sér séris" hitzetik. Seguruenik karpoforoaren zeta antzeko distirengatik.

## Toxikotasuna

Toxikoa.

### Nahasketa arriskua

Beste Entoloma arrexka batzuekin nahas daiteke.

## Sasoia eta lekua

Udazkenean. Belardietan agertu ohi da taldeak osatuz.

### Banaketa eremua

Kanada, Ameriketako Estatu Batuak, Guyana Frantsesa, Brasil, Bolivia, Europa, Islandia, Errusia, Kazakhstan, Kaukasia, Australia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa.. Ediciones Omega, S. A. Barcelona, 190 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 219 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Entoloma sericeum: GBIF—the Global Biodiversity Information Facility.

## Kanpo estekak

* Datuak: Q10667808
* Multimedia: Entoloma sericeum / Q10667808
# Entoloma serrulatum

Entoloma serrulatum Entolomataceae familiako onddo espezie bat da. Entoloma lividum bezain toxikoa da.
Sinonimoak: Agaricus columbarius, Agaricus cyanipes, Agaricus leptopremnus, Agaricus serrula, Agaricus serrulatus var. columbarius, Agaricus atrides, Agaricus columbarius var. serrulatus, Omphalia serrula, Leptonia serrulata, Eccilia atrides, Rhodophyllus serrulatus, Rhodophyllus atrides, Hyporrhodius atrides, Hyporrhodius serrula, Leptonia chalybaea var. serrula, Leptoniella columbaria, Leptonia serrulata var. atrides, Entoloma atrides.

## Deskribapena

Kapela: 1 eta 4 cm bitarteko diametrokoa, kanpai-itxurakotik ganbilera, erdian zilbordun sakonune nabarmen batekin, ertza zahartuaz zimurtuaz joaten da. Azala erradialki fibriloso-zetaduna, erdia ezkatatsua, kolore iluna (ia beltza) tonu urdinxkekin, zahartzean grisera koloregabetzen da.
Orriak: Adnatuak, lamelulekin, koskadunak, zerra-itxurako ertzarekin, zurixkak, baina laster arrosa kolorekoak bihurtzen dira.
Hanka: 2 eta 5 cm bitarteko garaierakoa, zetaduna goialdean eta leuna gainerakoan, arre-urdin kolorekoa edo morea, oinarria mizelio zuriarekin, eraztunik gabe.
Haragia: Urria, mehea, hauskorra, tonu urdinxkekin. Irin berriaren usainarekin. Espora-jalkina marroi-arrosa kolorekoa.
Etimologia: Entoloma hitza grekotik dator; ertza barrurantz biribildua, esan nahi du. Serrulatum epitetoa latinetik dator, zerra txiki bat, esan nahi du. Orrien ertzengatik.

## Toxikotasuna

Toxikoa.

### Nahasketa arriskua

Entoloma chalybaeum delakoarekin nahas daiteke, pixka bat txikiagoa da eta orriak ez dute ertz beltzaxkarik. Entoloma euchroum espeziearekin ere bai, kapela ez du hain unbilikatua eta kolorea ere ez du hain bizia.

## Sasoia eta lekua

Uda amaieran eta udazkenean. Bakartia edo taldekoia. Mendi ertaineko hainbat basoetan. Lurzoru hezeetan.

### Banaketa eremua

Kanada, Ameriketako Estatu Batuak, Mexiko, Guadalupe, Costa Rica, Brasil, Txile, Europa, Islandia, Errusia, Kanariak.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 194 or. ISBN 84-282-0865-4..
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ Entoloma serrulatum: GBIF—the Global Biodiversity Information Facility.

## Kanpo estekak

* Datuak: Q10594059
* Multimedia: Entoloma serrulatum / Q10594059
# Entoloma turci

Entoloma turci Entolomataceae familiako onddo espezie bat da.
Sinonimoak: Rhodophyllus turci, Inocybe turci, Hyporrhodius turci.

## Deskribapena

Kapela: 2,5 eta 5 (6) cm bitarteko diametrokoa, lehenengo kanpai-formakoa, ondoren, enbor-konikotik lau-ganbilera, apur bat deprimitua erdian, ertz mehea, zorrotza, inbolutua, heldugabean oso arin ildaskatua; kapelaren azala matea, gardentasunaren ondorioz ildaskatu gabea, fibrilosotik ezkata-finetara forma erradialean, heltzerakoan diskoan mantentzen dituenak, gris-marroi lun kolorekoa edo marroi-gorrixka.
Orriak: Estu, estuak, maiz adnatuak, koska batez dekurrenteak, sabeldunak, lehenik krema-zurixkak, gero okreak tindu arrosekin, bukaeran arrosakarak, okre-laranjaz zikintzen dira zaurietan eta marruskaduretan, ertz osoarekin eta kolore berekoarekin.
Hanka: 30 eta 60 mm bitarteko garaierarekin eta 4 eta 6 mm bitarteko lodierarekin, zilindrikoa edo konprimitua, pixka bat loditua oinarrirantz, mehea, fibrilosua, pruina pixka batekin goialdean, gris-marroi kolorekoa, okre-laranjaz zikintzen da zaurietan, oinarria zuri-tomentuduna.
Haragia: Ez oso sendoa, urria, krema-okre antzeko zurbil kolorekoa ebakitzean, okre-laranja zahartzean; usain eta zapore berezirik gabea.
Etimologia: Entoloma terminoa grekotik dator; ertza barrurantz biribildua. Turci epitetoa, margolari eta gastronomo Turko-Lazaritar baronesaren omenez da,

## Jangarritasuna

Interes gastronomikorik gabea.

## Sasoia eta lekua

Udan, talde txikitan belardi naturaletan, askotan biofritoen artean. Oso urria.

### Banaketa eremua

Kanada, Ameriketako Estatu Batuak, Peru, Europa, Txina.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 194 or. ISBN 84-282-0865-4..
* ↑ (Gaztelaniaz) Sociedad micológica Barakaldo. Investigación y divulgación de la micologia. .
* ↑ Entoloma turci: GBIF—the Global Biodiversity Information Facility.

## Kanpo estekak

* Datuak: Q10516023
* Multimedia: Entoloma turci / Q10516023
# Entoloma undatum

Entoloma undatum Entolomataceae familiako onddo espezie bat da.
Sinonimoak: Eccilia undata, Rhodophyllus undatus, Orcella undata, Hyporrhodius undatus, Paxillus undatus, Eccilia sericeonitida, Rhodophyllus sericeonitidus, Entoloma undatum, Entoloma undatoides, Entoloma sericeonitidum, Claudopus sericeonitidus, Paraeccilia sericeonitida, Paraeccilia sericeonitida var. ligniphila.

## Deskribapena

Kapela: 4 cm arteko diametrokoa, lehenengo ganbila, laster lau-ganbila, erdialdea nabarmen unbilikatua, hasieran ertza inbolutua, ondoren zuzena, higrofanoa, gardentasunagatik ildaskatu gabea, kapelaren azala zuntzexka erradial finez estalia, argenta kolorekoa, arre-grisaxka ilun koloreko hondoa, eguraldi lehorrean zurbilduz.
Orriak: Ez oso estu, nabarmen okertu-dekurrenteak, grisa edo arre-gris kolorekoak, helduaroan tonu arrosekin, ertza osoa, kolore berekoa.
Orri dekurrenteak: Hanka ukitzeaz gain, beherantz jarraitzen duten orriak.
Hanka: 3 cm arteko garaierakoa eta 0,5 cm arteko lodierakoa, zilindrikoa, konprimitua eta ildaskatua erdian, arre-gris argi kolorekoa edo kapelaren kolorekoa, baina argiagoa, leuna, goian pruina fin batekin.
Haragia: Ez oso trinkoa, kapelan gutxi, arre-grisaxka kolorekoa, usaina ez du oso nabaria edo irinaren arin bat, zaporea ere ez du oso nabarmena, pixka bat irinarena edo mindua.
Etimologia: Entoloma grekotik dator: ertza barrurantz biribildua. Undatum epitetoa latinetik dator, olatua, izurtua, esan nahi duen "unda" hitzetik. Ertz uhinduak daudelako.

## Jangarritasuna

Ez da jangarria

## Sasoia eta lekua

Udan eta udazkenean, eremu belartsuetan, baso soilguneetan, bide bazterretan, lurzoru karedunetan. Urria.

### Banaketa eremua

Kanada, Ameriketako Estatu Batuak, Mexiko, Kolonbia, Costa Rica, Brasil, Israel, Europa, Islandia, Errusia, Kaukasia, Txina, Australia, Japonia, Madagaskar, Kenya, Tanzania, Kongoko Errepublika Demokratikoa, Zimbabwe.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa.. Ediciones Omega, S. A. Barcelona, 188 or. ISBN 84-282-0865-4..
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ Entoloma undatum: GBIF—the Global Biodiversity Information Facility.

## Kanpo estekak

* Datuak: Q10425839
* Multimedia: Entoloma undatum / Q10425839
# George Eastham

George Edward Eastham (Blackpool, 1936ko irailaren 23a – 2024ko abenduaren 20a) ingeles futbolari izan zen, erdilari postuan aritzen zena.
1953an hasi zuen bere ibilbidea Ipar Irlandako Ards FC taldean. Ondoren Newcastle United, Arsenal FC eta Stoke Cityn jokatu zuen eta bere kirol ibilbidea Hegoafrikako taldeetan jokatuz amaitu zuen.
Ingalaterrako futbol selekzio nazionalarekin 19 partida jokatu zituen 1963 eta 1966 artean. 1966an munduko selekzio txapelduna izan zen.
1963an, epaitegiek jokalariek taldez aldatzeko duten eskubidea onartzea lortu zuen.
Erretiratu ondoren Stoke Cityn entrenatu zen eta 1978an Hegoafrikara emigratu zuen.

## Palmaresa

Stoke City
* Ingalaterrako Futbol Ligako Kopa: 1972
Ingalaterra
* Munduko Futbol Txapelketa: 1966

## Kanpo estekak

* Datuak: Q709041
* Multimedia: George Eastham / Q709041
# Esne arrosakor

Esne arrosakorra (Lactarius fuliginosus) Russulaceae familiako onddo espezie bat da. Zapore oso mina du eta honek janezina bihurtzen du. Modu ulergaitz samarrean niskaloekin nahasten da askotan, latex laranja baitute eta ez baitute habitatik partekatzen.
Sinonimoak: Agaricus azonites, Agaricus pyrogalus var. ß dissimilem, Galorrheus fuliginosus, Lactifluus fuliginosus.

## Deskribapena

Kapela: 4 eta 10 cm arteko diametrokoa, lehenik ganbila, gero inbutu formakoa, batzuetan erdiko sakonunean ikus daitekeen titi txiki batekin. Krema zurbiletik marroi kedarrera doan belusezko azala. Ale helduetan ertz ildaskatua.
Orriak: Estu samar, desberdinak, urkilatuak, itsatsiak edo itsatsi-dekurrenteak, hasieran horixka eta azkenik hori-izokin kolorekoak, igurtziz gero gorritu egiten dira.
Orri dekurrenteak: Hanka ukitzeaz gain, beherantz jarraitzen duten orriak.
Hanka: Ia zilindrikoa, oinarrian mehetua, orriak baino kolore argiagokoa eta zaurietan arrosa-haragi kolorez zikindua.
Haragia: Lodia, irmoa, elastikoa, ebakitzean zuria baina bi minututan arrosa-haragi kolorera pasatzen da. Zapore leunekoa eta fruta usainekoa. Latex ugari du, hasieran zuria eta ondoren arrosa-izokin kolorekoa; lehenengo gozoa eta gero garratza.
Etimologia: Lactarius terminoa "lac", "lactis", esnetik dator; esneari dagokio. Latex-a jariatzen dutelako ebakitzean edo haustean. Fuliginosus epitetoa latinetik dator, "fuliginoso" hitzetik, kedarra duela esan nahi du. Bere koloreagatik.

## Jangarritasuna

Ezin da jan zapore garratza duelako.

### Nahasketa arriskua

Lactarius picinus delakoarekin eta Lactarius lignyotus espeziarekin, besteak beste.

## Sasoia eta lekua

Udan eta udazkenean, hostozabalen eta erretxinadunen basoetan, batez ere Corylus avellana-ren azpian.

### Banaketa eremua

Ohikoa da iparraldeko eremu epeletan, Europa, Ipar Amerika, Afrika iparraldea.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 511 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 355 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 96 or. ISBN 84-282-0865-4..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 144 or. ISBN 84-505-1806-7..
* ↑ Lactarius fuliginosus: GBIF—the Global Biodiversity Information Facility.

## Kanpo estekak

* Datuak: Q2178027
* Multimedia: Lactarius fuliginosus / Q2178027
* Espezieak: Lactarius fuliginosus
# El Lucero (egunkaria)

El Lucero, Diario política, literario y mercantil, El Lucero bezala ezagunagoa, XIX. mendeko egunkari argentinar bat izan zen, Lavalle, Viamonte, Rosas eta Balcarceren gobernuetan argitaratua. Egunkaria 1829an sortu zen, eta 1833an itxi zituen bere operazioak.

## Historia

El Lucero politika, literatura eta enpresa albisteetan oinarritutako egunkaria izan zen. Pedro de Ángelis kazetari napolitarrak sortu zuen. Egunkaria Argentinako Inprentan eta Independentziaren Inprentan inprimatzen zen, 1829ko irailaren 7tik 1833ko uztailaren 31ra.

## Erreferentziak

* ↑ La independencia y la época de rivadavia, 1810-1829. Vicente Gesualdo.
* ↑ Revista de la Biblioteca nacional. Argentina. Biblioteca Nacional.
* ↑ Vida y obra de Pedro de Angelis. Elías Díaz Molano.

## Kanpo estekak

* Datuak: Q60787289
* Multimedia: El Lucero (Argentina) / Q60787289
# Txus Aientsa

Jesús Aientsa Sarasketa (Kaparrotsu, Nafarroa Garaia, 1997ko apirilaren 30a) Euskal Herritar futbolaria da, Oberenako harrobian hezia. Normalean erdilari postuan aritzen da.2024ko abenduan Peña Sportekin sinatu zuen.

## Kirol Ibilbidea

2024ko ekainaren 29 eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Oberena | 3. | 2015/16 | 1 | 0 | - | - | - | - | - | - | | | - | - | 1 | 0 |
| Oberena | 3. | 2016/17 | 32 | 3 | - | - | - | - | - | - | | | - | - | 32 | 3 |
| Oberena | Denera | Denera | 33 | 3 | - | - | - | - | - | - | - | - | - | - | 33 | 3 |
| Mutilvera | 3. | 2017/18 | 30 | 1 | - | - | - | - | - | - | | | - | - | 30 | 1 |
| Mutilvera | 3. | 2018/19 | 37 | 3 | 2 | 1 | - | - | - | - | | | - | - | 39 | 4 |
| Mutilvera | 3. | 2019/20 | 26 | 2 | - | - | - | - | - | - | | | - | - | 26 | 2 |
| Mutilvera | 2.B | 2020/21 | 22 | 1 | 2 | 0 | - | - | - | - | | | - | - | 24 | 1 |
| Mutilvera | 2.F | 2021/22 | 34 | 2 | - | - | - | - | - | - | - | - | - | - | 34 | 2 |
| Mutilvera | 2.F | 2022/23 | 25 | 2 | - | - | - | - | - | - | - | - | - | - | 25 | 2 |
| Mutilvera | Denera | Denera | 174 | 11 | 4 | 1 | - | - | - | - | - | - | - | - | 178 | 12 |
| Tudelano | 2.F | 2023/24 | 0 | 0 | 0 | 0 | - | - | - | - | - | - | - | - | 0 | 0 |
| Tudelano | Denera | Denera | 0 | 0 | 0 | 0 | - | - | - | - | - | - | - | - | 0 | 0 |
| Peña Sport | 3.F | 2024/25 | - | - | - | - | - | - | - | - | - | - | - | - | - | - |
| Peña Sport | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 207 | 14 | 4 | 1 | - | - | - | - | - | - | - | - | 211 | 15 |

## Erreferentziak

* ↑ Abizenak Ayensa eta Sarrasqueta idaztea, euskal herritar horren aukera pertsonala da. Izan ere, Euskaltzaindiak, euskara baturako, Aientsa eta Sarasketa onartu du deitura horien grafiatzat. Ikus Euskal Onomastikaren Datutegia
* ↑ La Peña Sport logra el fichaje de ‘Txus’ Ayensa procedente del Tudelano

## Kanpo estekak

* Fitxa
* Datuak: Q123375468